Tudor Giurgiu vrea sa salveze marele ecran La gala de deschidere a TIFF de aseara, Tudor Giurgiu a vorbit cu patos si implicare despre una dintre cele mai importante campanii lansate recent de echipa TIFF: Campania Salvati Marele Ecran, care isi propune sa reintroduca in circuit cinematografele din tara si sa readuca publicul in cinema "Salile sunt in pericol 78% din orasele tarii nu au cinematografe si sunt multe primarii care nu inteleg ca trebuie sa faca ceva Nu spun sa fie exclusiv cinematografe, dar aceste sali se pot transforma in spatii multifunctionale", a subliniat Giurgiu Dupa difuzarea unui filmulet induiosator despre un festival din Piatra Neamt ce mai are doar trei spectatori, Giurgiu a vorbit despre o prima actiune la Cluj, ce vrea sa reactiveze Depozitul de Filme de pe strada Maiakovski Numit acum "cimitirul filmelor" sau "locul unde vin filmele sa moara", spatiul de aici, spun cei de la TIFF, poate fi transformat usor intr-un Muzeu al Filmului si loc de evenimente si petrecere a timpului liber pentru locuitorii din zona Dar pentru asta e nevoie de 7 000 de euro - asa ca o campania de strangere de fonduri a inceput deja "Vreau sa nu uitati ca aici lucrau candva 60 de oameni si de aici se distribuiau filmele in tot Ardealul, lucru care a contribuit la transformarea Clujului intr-un "oras cinefil", fara de care nici TIFF nu ar fi existat", au spus, pe scena, fostele angajate ale depozitului, invitate sa vorbeasca in deschiderea Festivalului 